**ND GREMO V GOZD, 4. RAZRED, 29. 5. 2020**

Od 25. 5. do 31. 5. obeležujemo v Sloveniji TEDEN GOZDOV 2020.

Da bi opravili naloge naravoslovnega dneva, se morate odpraviti v gozd.

Pred odhodom v gozd poskrbite za primerna oblačila in obutev. Zaščitite se, klopi!

Potrebščine, ki jih rabite: svinčnik, voščenke, zvezek ali papir, mobitel, vrečka, šiviljski ali papirnati meter, voda.

# Upoštevajte gozdni bonton.

|  |
| --- |
| Gozdni bonton V gozdu smo vedno le obiskovalci. Gozd je dom številnim živalim in rastlinam, ki jih lahko motimo pri življenju. Kot ne želimo, da obiskovalci v našem domu ne povzročajo škode, ne povzročajmo škode v gozdu. Rastline in živali nam bodo hvaležne, gozd pa bo ostal lep in zdrav. Ker smo v gozdu le obiskovalci, upoštevajmo naslednja pravila gozdnega bontona in gozdu ne bomo škodovali.   * Če se po gozdu **sprehajamo**, se držimo **uhojenih poti**. Tako ne poškodujemo podrasti, manjša pa je tudi verjetnost, da se nas bo prijel klop. * Med hojo**ne lomimo vej in ne trgamo** majhnih drevesc, grmov in drugih rastlin. * V lubje dreves **ne vrezujemo** risb in črk. * V gozdu**ne kričimo in ne poslušamo glasbe**. Hrup plaši živali. * **Ne kurimo** ognja. * **Ne odmetavamo** ovojnih papirčkov, embalaže in drugih**smeti**. * Gozdnih sadežev **nabiramo le toliko, kolikor jih potrebujemo**oz. največ toliko, kot je [zakonsko določeno](https://www.gozd-les.com/obisk-gozda/nabiranje-gozdnih-sadezev). * Če nabiramo rastline, **ne nabiramo zaščitenih rastlin**. Nabiramo selektivno, torej po nekaj rastlin na enem mestu, ne pa vse rastline. * **Gozdnih živali se ne dotikamo**. Če najdemo mladiče, jih pustimo pri miru, saj starši niso daleč. * **Ne uničujemo oznak v gozdu**. Vsaka oznaka ima določen pomen in jo nekdo uporablja. Če jih uničujemo, povzročamo škodo drugim ljudem. |

**1. VAJA – ZAČUTIMO GOZD Z VSEMI ČUTILI**

VIDIM – Poglej okrog sebe. Poglej obliko dreves. Kaj se dogaja z njimi?


SLIŠIM – Zapri oči in pozorno prisluhni. Kaj slišiš?

VOHAM – Zapri oči in vdihni skozi nos. Zaznaš kak vonj?

TIPAM – Potipaj travo, zemljo, blišnje drevo. Kakšno je?

OKUŠAM - Se da kaj okusiti? Kaj bi lahko okušal?

**2. VAJA - GOZDNA NADSTROPJA IN GOZDNE ŽIVALI**



Dobro opazuj. Mogoče ti bo uspelo fotografirati, katero izmed zgoraj naštetih živali. Uporabi mobitel.

**3. VAJA - DREVESA IN GRMI**

* Na Zemlji obstaja približno 400 000 različnih vrst rastlin.
* Osnovni deli rastline so korenine, steblo, listi, cvet, plod in seme. Vse rastline nimajo vseh osnovnih delov.
* Opraševanje je pomembno za razmnoževanje rastlin.
* Žužkocvetke so rastline, ki jih oprašujejo žuželke, npr. čebele.
* Vetrocvetke so rastline, pri katerih je za opraševanje pomemben veter.
* Žužkocvetke imajo pisane cvetove, da jih opraševalci že na daleč opazijo. Njihov cvetni prah je lepljiv. Vetrocvetke imajo drobne, lahke cvetove, da jih veter lahko raznaša naokoli.
* Med rastline, ki nimajo cvetov, sodijo alge, mahovi, preslice in praproti. Te rastline se razmnožujejo s trosi.
* Sožitje ali simbioza je, da dva organizma živita skupaj, tako da imata oba koristi. Primer sožitja so lišaji: skupaj živijo glive in alge.
* Semena raznašajo veter, živali in voda.
* Drevesa se med seboj razlikujejo po lubju, listih in plodovih. Les dreves se razlikuje po barvi, trdoti in gostoti. Najpogostejša drevesa v Sloveniji so smreka, jelka, hrast, bukev, javor, kostanj, jesen, lipa in bor.
* Grmi so običajno nižji od dreves in imajo več enakovrednih, olesenelih glavnih stebel. Najpogostejši grmi v Sloveniji so navadna leska, navadna robida, šipek, bezeg, trdoleska, rdeči dren in navadna kalina.

**NALOGE:**

1. Poišči drevesa in grme. Opazuj. Dobro bi bilo, da poiščeš tudi drevo črne jelše. Zakaj?

**1. Izbrano drevo ali grm fotografiraj.**



**2. Na deblo izbranega drevesa tesno prisloni list papirja. Z mehkim svinčnikom ali temnejšo voščenko drsaj po papirju. Prikazala se bo slika lubja. Vajo ponovi še z drugimi drevesi.**

**3. Nato odtrgaj samo en list posameznega drevesa. List prekrij s prazno polo belega papirja. Z mehkim svinčnikom ali voščenko drsaj po papirju – prikazala se bo slika lista. Primerjaj slike.**

**4. S pomočjo metra izmeri obseg drevesa.**

**5. Skiciraj obliko drevesa ali grma.**

Vse izdelke shrani. Potreboval jih boš za izdelavo opazovalnega lista.

Oblike drevesnih krošenj Oblike listov

**4. VAJA – OPAZOVALNI LIST**

Ko prideš domov, naredi opazovalni list za posamezna drevesa oz. grme, najmanj štiri.

Na list papirja napiši datum opazovanja ter ime drevesa ali grma. Napiši ime rastišča ( npr. Polanski gozd). Nariši skico drevesa. Odtis lista in lubja lepo izreži in zalepi na list papirja.

Dokazilo, da si nalogo opravil so fotografije 4. vaje - OPAZOVALNI LISTI.

Slike pošlji na moj elektronski naslov.

Datum, do katerega pričakujem, da narediš in posreduješ naloge je predvidoma do 8. 6. 2020.

